Grundejerforeningen Strandskovgård

Bestyrelsen.

Referat af bestyrelsesmøde 22.08.2020, kl. 15:00 Birketoften 1.

Deltagere: Thea, Frank, Thøger og Christian (referent).

Dagsorden udsendt den 14.08.2020 på mail.

1. Nyt fra foreningsformanden – afholdelse af ordinær generalforsamling 26.09.2020.

2. Nyt fra næstformand

3. Nyt fra fg. kasserer – restancelister 2020, 2019 og 2018. Regnskaber 2017, 2018 og 2019 og budget 2020

4. Nyt fra fg. sekretær – Thea tager referat af ordinær generalforsamling.

5. Nyt fra vejformand

6. Nyt fra drænformand

7. Nyt fra Web-redaktør og fg. sekretær - velkomstbrev

8. Nyt fra fg. Strandformand

9. Eventuelt.

Ad. 1 Formandens beretning til den forestående generalforsamling blev oplæst og godkendt. Indkaldelse og dagsorden til ordinær generalforsamling blev godkendt. Christian hører Lillan Brandt om hun kan være dirigent på generalforsamlingen. Thea er referent og har indgangskontrol af medlemmer, såvel antal fremmødte som stemmeberettigede deltagere i mødet.

Thea mailer senest den 04.09.2020 beretning, indkaldelse og dagsorden + regnskaber 2017, 2018 og 2019 mv. til medlemmerne. Thøger hænger indkaldelsen til generalforsamling m.fl. op i udhængs skabene.

Dagsordenen til generalforsamlingen udvides med punktet. Vejledende afstemning om mandat til bestyrelsen til udarbejdelse af projektet om anlæg af paralleldræn.

Ad. 2 Thøger skal bruge medlemslisten. Thea lover at maile listen til ham.

Ad. 3 Der er pt. 12 medlemmer på restancelisten for 2018, 2019 og 2020. Christian meddeler, at restancerne for 2020 sendes til retlig inkasso. Restancer for 2019 og 2018 rykkes før sagerne oversendes til retlig inkasso.

Regnskaber for 2017, 2018 og 2019 fremlægges for generalforsamlingen 2020 til godkendelse.

Regnskabet 2019 er mere informativ end tidligere års regnskaber. Foreningens formue bliver i regnskabet 2019 delt ud på følgende 4 poster:

Administration,

bådelaug,

veje og

dræn og vand

Budget 2020 fremlægges på generalforsamlingen som følger:

Administration 8.000 kr.

Hjemmeside mail 10.000 kr.

Kasserer 6.000 kr.

Bådelaug 6.000 kr.

Veje 30.000 kr.

Dræn 20.000 kr.

Ad. 4 Intet at bemærke

Ad. 5 Thøger undersøger om klipning af hække og hegn ud mod rabatter og veje lever op til kommunens krav på disse områder.

Ad. 6 Etablering af et paralleldræn vil formentlig koste omkring 500.000 kr. Foreningen formue rækker pt. og mange år ud i fremtiden ikke til at dække en omkostning af denne størrelse. Bestyrelsen er dog bekymret for den risiko for oversvømmelse, der hviler på flere ejendomme i foreningen.

Det aftales, at Frank fremlægger den vandtekniske rapport på generalforsamlingen. Bestyrelsen vil herefter anmode generalforsamlingen om mandat til at igangsætte arbejdet med projektet om paralleldræn. Der nedsættes en projektgruppe, som skal afklare og belyse juridiske, praktiske og finansielle problemer ved anlæg af et paralleldræn. Bestyrelsen udarbejder kommissorium for projektgruppen.

Ad. 7 Foreningens medlemsliste er flyttet fra Hjemmesiden til foreningens Pc-er. Medlemmer af bestyrelsen kan rekvirere listen hos Thea.

Thea har udsendt velkomstbreve til nye medlemmer af foreningen. Vi har i løbet af 2020 fået 12 nye medlemmer i foreningen.

Thea oplyser, at hun mangler e-mailadresser på 37 medlemmer i foreningen.

Ad. 8 Nøglebommen til strandgrunden forventes først repareret når der – på den forestående generalforsamling - er valgt en ny formand for strandgrund og både- lauget.

Ad. 9 Ingen bemærkninger.

Mødet sluttet kl. 18:15

Christian Lorentsen

foreningsformand og fg. sekretær